የአዲስ አበባ – ጁቡቲ የባቡር መስመር  መደበኛ የሙከራ ስራ ዛሬ ጀመረ።
ከአዲስ አበባ ፉሪ ለቡ ተነስቶ ወደ ድሬዳዋ የመንገደኞች ማጓጓዣ ባቡር ዛሬ በይፋ የሙኮራ ስራውን ጀምሯል ፡፡ይህ ዘመናዊ ባቡር የኢትዮጵያና ጁቡቲ ህዝቦች ኢኮኖሚያዊ ውህደት የሚያፋጥን ከመሆኑም ባሻገር የሀገራቱ ሁለንተናዊ ዕድገት ወደ ላቀ ደረጃ ያሸጋግረዋል ተብሎ እንደሚታመንበት ነው የተመለከተው ፡፡የኢትዮጵያ ምድር ባቡር ኮርፖሬሽን ይህ ከኢትዮጵያ ጅቡቲ ነጋር ባቡር ጣቢያ የሚደርሰው ከአዲስ አበባ ድሬዳዋ እና ከድሬዳዋ ጅቡቲ በሁለት አቅጣጫዎች በ15 የሰዎችና በ15 የእቃ ማጓጓዣ ፉርጎዎች መሆናቸውን ጠቁሟል።ከጅቡቲ ድሬዳዋ የሚደርሱትን ከ1 ሺህ 50 ቶን በላይ ሽቀጦች ከሰበታ የሚነሳው ባቡር በመቀበልም ሞጆ ደረቅ ወደብ በማምጣት እንደሚያራግፍ ተመልክቷል ።የመደበኛው ሙከራው ተጠናቆ መደበኛ የህዝብ ትራንስፖትና የእቃ ማጓጓዝ ስራው የሚካሄደው ደግሞ በሙከራው ግኝት ላይ ተገመስርቶ እንደሚሆን ኮርፖሬሽኑ አመልክቷል ።ኮርፖሬሽኑ ከ3 ነጥብ 4 ቢሊየን የአሜሪካ ዶላር በላይ ወጪ የተደረገበት የአዲስ አበባ ጅቡቲ የምድር ባቡር ፕሮጀክት 758 ኪሎ ሜትር የሚሸፍነው የሚሸፍን መሆኑ ነው ያስታወሰው ።በኤሌክትሪክ ኃይል የሚሰራው ፕሮጀክቱ የባቡር መስመሩ በሚያልፍባቸው አካባቢዎች ያሉ ነዋሪዎች ጥንቃቄ ማድረግ ይገባቸዋል ብሏል ኮርፖሬሽኑ ።